cyanic-selkie/wikianc huggingface dataset:
Ιστορική-Λαογραφική Εταιρεία Αιγιαλείας
Σκοπός
α) η επικοινωνία και συνεργασία των ενασχολουμένων με την ιστορία, τη λαογραφία και την αρχαιολογία της περιοχής της Αιγιάλειας. β) η συντονισμένη αναζήτηση και διάσωση του ιστορικού, λαογραφικού και αρχαιολογικού υλικού, καθώς και η διάσωση και ανάδειξη των μύθων και τραγουδιών της περιοχής της Αιγιάλειας. γ) η προστασία των μνημείων και των παραδόσεων (προφορικών, γραπτών και καλλιτεχνικών) της περιοχής της Αιγιάλειας. δ) η ευαισθητοποίηση του ευρύτερου κοινού- και ιδίως της νεολαίας- για την τοπική ιστορία και παράδοση.
Ιστορία
Πριν την επίσημη σύστασή της ως σωματείο πολιτισμού το 1990, λειτουργούσε ήδη από το 1988 ως «ομάδα» ιστορικής και πολιτιστικής παρέμβασης και η πρώτη της εκδήλωση έγινε στο δημαρχείο Αιγίου το 1988 για την επέτειο για τα 200 χρόνια από τη γέννηση του Λόρδου Βύρωνα.
Βασικοί άμεσοι στόχοι της Ι.Λ.Ε.Α. με τη σύστασή της ήταν:
α) η δημιουργία Ιστορικού-Λαογραφικού Μουσείου Αιγίου για τη συγκέντρωση, διαφύλαξη και έκθεση του ιστορικού και λαογραφικού υλικού της περιοχής, γεγονός που επετεύχθη το 1994, ενώ είχε προηγηθεί σχετική απόφαση του Δ.Σ. της (17/11/1993) , το οποίο μετονομάστηκε το 1997 σε Δημοτικό Ιστορικό-Λαογραφικό Μουσείο Αιγίου (Δ.Ι.Λ.Μ.Α), όταν και τέθηκε υπό την αιγίδα του τότε δήμου Αιγίου.
β) η έκδοση περιοδικού.
Εκδοτική δραστηριότητα
Η Ι.Λ.Ε.Α εκδίδει το περιοδικό «ΡΙΖΕΣ», το οποίο μετράει ήδη 10 τεύχη. Εκδίδει επίσης επετειακά κείμενα, ημερολόγια ενώ προβαίνει και σε επανεκδόσεις αξιόλογων και δυσεύρετων ιστορικών πηγών.
Εξωτερικοί σύνδεσμοι
Κατηγορία:Αίγιο Κατηγορία:Δήμος Αιγιαλείας Κατηγορία:Δήμος Αιγίου Κατηγορία:Ιστορία του Αιγίου Κατηγορία:Μορφωτικά Σωματεία Κατηγορία:Επιστημονικές εταιρείες
Χιονοδρομία αντοχής στους Χειμερινούς Ολυμπιακούς Αγώνες 1924
Στους Χειμερινούς Ολυμπιακούς Αγώνες του 1924 διεξήχθησαν δύο αγωνίσματα χιονοδρομίας αντοχής ανδρών. Συνολικά, 59 αθλητές από δώδεκα χώρες έλαβαν μέρος στους αγώνες που διεξήχθησαν το διάστημα 30 Ιανουαρίου - 2 Φεβρουαρίου 1924 στο Ολυμπιακό Στάδιο του Σαμονί στη Γαλλία.
Συμμετέχουσες χώρες
Οι δώδεκα χώρες που συμμετείχαν είναι οι εξής (σε παρένθεση ο αριθμός των αθλητών):
• 🇫🇷 Γαλλία (8)
• 🇺🇸 Ηνωμένες Πολιτείες (4)
• 20px|border|Ιταλία Ιταλία (7)
• Λετονία (1)
• 🇳🇴 Νορβηγία (5)
• 20px|border|Ουγγαρία Ουγγαρία (3)
• 🇵🇱 Πολωνία (3)
• 🇸🇪 Σουηδία (6)
• 🇨🇿 Τσεχοσλοβακία (6)
• 🇫🇮 Φινλανδία (5)
18 χιλιόμετρα
Ο αγώνας των 18 χιλιομέτρων ξεκίνησε στις 9:30 το πρωί, με τον Τσεχοσλοβάκο Άντον Γκόντσταϊν να αρχίζει πρώτος την προσπάθειά του. Ένα λεπτό αργότερα ξεκίνησε ο δεύτερος συμμετέχοντας, ο Αμερικανός Άντερς Χάουγκεν και ακολούθησαν όλοι οι υπόλοιποι με διαφορά 30 δευτερολέπτων ο ένας από τον άλλο. Τελευταίος εκκίνησε ο Αμερικανός Ράγκναρ Όμτβεντ στις 9:55:30 π.μ..
Ο πρώτος που τερμάτισε ήταν ο Φινλανδός Τάπανι Νίκου στις 10:51:56 π.μ., ο οποίος σημείωσε καλύτερο χρόνο από τους Λάντβικ και Περ Έρικ Χέντλουντ, μέχρι που ο Γκρατουμσμπρότεν βελτίωσε τον χρόνο του κατά 35 δευτερόλεπτα. Τέσσερα λεπτά αργότερα, ο Χάουγκ πέρασε τη γραμμή τερματισμού κατά 1 λεπτό και 20 δευτερόλεπτα ταχύτερα από τον Γκρατουμσμπρότεν και εξασφάλισε το δεύτερο χρυσό του μέσα σε τρεις ημέρες. Ακολούθησε ο Μόρνταλεν, ο οποίος κατέλαβε την τέταρτη θέση, με τους τέσσερις συνολικά Νορβηγούς να τερματίζουν στις πρώτες πέντε θέσεις της κατάταξης.
50 χιλιόμετρα
Ημερομηνία: 30 Ιανουαρίου 1924
Ο αγώνας των 50 χιλιομέτρων ήταν το πρώτο χρονικά αγώνισμα χιονοδρομίας αντοχής στο Σαμονί και ήταν η πρώτη φορά που οι κορυφαίοι σκιέρ από τις κυρίαρχες σκανδιναβικές χώρες συναντήθηκαν σε «ουδέτερο» έδαφος. Ο αγώνας ξεκίνησε στις 8:37 το πρωί και οι 33 αθλητές έπρεπε να αντιμετωπίσουν το τσουχτερό κρύο και τους θυελλώδεις ανέμους. Οι σκιέρ ξεκινούσαν την προσπάθειά τους με διαφορά ενός λεπτού ο ένας από τον άλλο, σε μια διαδρομή ενός γύρου και ύψους 820 μέτρων.
Από τα πρώτα στάδια του αγώνα φάνηκε ότι θα ήταν μία καλή μέρα για τους Νορβηγούς, καθώς ο Φινλανδός Άντον Κόλιν έσπασε ένα από τα πέδιλά του και αναγκάστηκε να εγκαταλείψει. Ο Γιοχάν Γκρατουμσμπρότεν είχε προβάδισμα 1,5 λεπτού έναντι του Θόρλαϊφ Χάουγκ μετά τα 20 χιλιόμετρα, ενώ ακολουθούσαν οι Μάτι Ράιβιο, Περ Έρικ Χέντλουντ, Τάπανι Νίκου και οι Νορβηγοί Γιον Μόρνταλεν και Θόραλφ Στρέμσταντ. Δέκα χιλιόμετρα αργότερα και οι τέσσερις Νορβηγοί ήταν μπροστά. Ο Χάουγκ είχε προσπεράσει τον Γκρατουμσμπρότεν κατά ένα λεπτό, με τους Στρέμσταντ και Μόρνταλεν να βρίσκονται 7 και 8 λεπτά πίσω αντίστοιχα. Ο Νίκου και ο Χέντλουντ είχαν μέινει 15 και 16 λεπτά πίσω από τον Χάουγκ, ενώ λίγο αργότερα εγκατέλειψαν και οι δύο.
Στο τελευταίο μέρος του αγώνα, ο Στρέμσταντ ήταν ταχύτερος και πέρασε τον Γκρατουμσμπρότεν, όμως ο Χάουγκ κράτησε το προβάδισμά του μέχρι το τέλος. Ο Μόρνταλεν έκανε τα τελευταία 20 χιλιόμετρα του 6 λεπτά γρηγορότερα από τον Γκρατουμσμπρότεν, αλλά αρκέστηκε στην τέταρτη θέση. Ο Τορκέλ Πέρσον τερμάτισε πέμπτος, 16 λεπτά πίσω από τον Μόρνταλεν και όλη η οκτάδα συμπληρώθηκε από Σκανδιναβούς σκιέρ. Από τους υπόλοιπους Ευρωπαίους, οι Ιταλοί έκαναν τη διαφορά και πήραν τις θέσεις 9, 10, 11 και 13.
Πίνακας μεταλλίων
thumb|230px|Με δύο χρυσά μετάλλια, ο [[Θόρλαϊφ Χάουγκ ήταν ο μεγάλος πρωταγωνιστής στη χιονοδρομία αντοχής στο Σαμονί.]]
Εξωτερικοί σύνδεσμοι
*
Ιστορία της γεωγραφίας
Η ιστορία της γεωγραφίας περιλαμβάνει πολλές ιστορίες της γεωγραφίας που διαφέρουν μέσα στον χρόνο και μεταξύ διαφορετικών πολιτιστικών και πολιτικών ομάδων.
Βαβυλώνα
Οι παλαιότεροι γνωστοί χάρτες χρονολογούνται στην αρχαία Βαβυλώνα από τον 9ο αιώνα π.Χ. Ο καλύτερα γνωστός Βαβυλωνιακός παγκόσμιος χάρτης, όμως, είναι ο Imago Mundi του 600 π.Χ. Ο χάρτης ανακατασκευασμένος από τον Έκχαρντ Ούνγκερ δείχνει την Βαβυλώνα στον Ευφράτη, περιβαλλόμενη από μια κυκλική μάζα γης που δείχνει την Ασσυρία, τους Ουραρτού και πολλές πόλεις, με την σειρά τους περιβαλλόμενες από έναν "παγερό ποταμό" τον (Ωκεανό), με επτά νησιά τοποθετημένα έτσι ώστε να δημιουργείται ένας αστέρας με επτά αιχμές. Το συνοδευτικό κείμενο αναφέρει επτά εξώτερες περιοχές πέρα από τον περικλείοντα ωκεανό. Οι περιγραφές πέντε εξ αυτών έχουν επιβιώσει.
Σε αντιδιαστολή με τον Imago Mundi, ένας προηγούμενος Βαβυλωνιακός χάρτης του κόσμου που ανάγεται πίσω στον 9ο αιώνα π.Χ. απεικόνιζε την Βαβυλώνα να είναι πολύ μακρύτερα από το κέντρο του κόσμου, αν και δεν είναι βέβαιο τι αντιπροσώπευε αυτό το κέντρο.
Ελληνορωμαϊκός κόσμος
Οι αρχαίοι Έλληνες είδαν τον ποιητή Όμηρο ως ιδρυτή της γεωγραφίας. Τα έργα του, η Ιλιάδα και η Οδύσσεια είναι λογοτεχνικά έργα, αλλά αμφότερα περιέχουν πολλές γεωγραφικές πληροφορίες. Ο Όμηρος περιγράφει έναν κυκλικό κόσμο που περιβάλλεται δακτυλιακά από έναν μοναδικό μαζικό ωκεανό. Τα έργα δείχνουν ότι οι Έλληνες κατά τον 8ο αι. π.Χ. είχαν σημαντική γνώση της γεωγραφίας της ανατολικής Μεσογείου. Τα ποιήματα περιέχουν έναν μεγάλο αριθμό ονομάτων τοποθεσιών και περιγραφές, αλλά για πολλές από αυτές είναι αβέβαιο σε ποια αληθινή τοποθεσία, εάν και εφόσον, πραγματικά αναφέρονται.
Ο Θαλής από τη Μίλητο είναι ένας από τους πρώτους γνωστούς φιλοσόφους που αναρωτήθηκε για το σχήμα του κόσμου. Πρότεινε ότι ο κόσμος βασιζόταν στο ύδωρ, και ότι όλα τα πράγματα προήλθαν από αυτό. Επίσης καθόρισε πολλούς από τους αστρονομικούς και μαθηματικούς κανόνες που θα επέτρεπαν στην γεωγραφία να μελετηθεί επιστημονικά. Ο διάδοχος του Αναξίμανδρος είναι ο πρώτος άνθρωπος που προσπάθησε να δημιουργήσει έναν χάρτη υπό κλίμακα του κόσμου και παρουσίασε τον γνώμωνα στην Αρχαία Ελλάδα.
Ο Εκαταίος ο Μιλήσιος εγκαινίασε μια διαφορετική μορφή γεωγραφίας, αποφεύγοντας τους μαθηματικούς υπολογισμούς του Θαλή και του Αναξίμανδρου έμαθε για τον κόσμο συγκεντρώνοντας προηγούμενα έργα και μιλώντας με ναυτικούς οι οποίοι περνούσαν από τον πολυάσχολο λιμένα της Μιλήτου. Από αυτά τα λεγόμενα έγραψε ένα πεζό αφήγημα αυτού που ήταν γνωστό ως ο κόσμος. Ένα παρόμοιο έργο, και ένα που κατά το πλέον επιβιώνει σήμερα, είναι το Ηροδότου Ιστορίες.
Ενώ αρχικά ήταν ιστορικό έργο, το βιβλίο περιέχει έναν πλούτο γεωγραφικών περιγραφών που καλύπτουν το περισσότερο του γνωστού κόσμου. Η Αίγυπτος, η Σκυθία, η Περσία, και η Μικρά Ασία όλες περιγράφονται με μεγάλη λεπτομέρεια. Λίγα είναι γνωστά για περιοχές πέραν ενός γεωγραφικού ορίου, και περιγραφές περιοχών όπως η Ινδία είναι σχεδόν τελείως φανταστικές. Ο Ηρόδοτος έκανε επίσης σημαντικές παρατηρήσεις για τη γεωγραφία. Είναι ο πρώτος που παρατήρησε τη διαδικασία με την οποία μεγάλοι ποταμοί, όπως ο Νείλος, σχηματίζουν δέλτα, και είναι επίσης ο πρώτος καταγεγραμμένος που παρατήρησε ότι οι άνεμοι τείνουν να φυσούν από ψυχρότερες περιοχές σε θερμότερες.
Ο Πυθαγόρας ήταν ίσως ο πρώτος που πρότεινε έναν σφαιρικό κόσμο, ισχυριζόμενος ότι η σφαίρα ήταν η πιο τέλεια μορφή. Αυτή η ιδέα αγκαλιάσθηκε από τον Πλάτωνα και ο Αριστοτέλης παρουσίασε εμπειρικά στοιχεία για να την επαληθεύσει. Παρατήρησε ότι η σκιά της Γης κατά την διάρκεια μιας έκλειψης είναι καμπύλη, και επίσης ότι οι αστέρες μεγαλώνουν σε ύψος καθώς κάποιος κινείται βόρεια. Ο Εύδοξος της Κνίδου χρησιμοποίησε την ιδέα μιας σφαίρας για να εξηγήσει πως ο ήλιος δημιουργούσε διαφορετικές κλιματικές ζώνες βασισμένες στο γεωγραφικό πλάτος. Αυτό οδήγησε τους Έλληνες να πιστεύουν σε μια διαίρεση του κόσμου σε πέντε περιοχές. Σε κάθε έναν από τους πόλους ήταν μια αφιλόξενη ψυχρή περιοχή. Ενώ παρεκτεινόταν από την θερμότητα της Σαχάρας συμπεράνθηκε ότι η περιοχή γύρω από τον ισημερινό ήταν αφόρητα ζεστή. Μεταξύ αυτών των ακραίων περιοχών και το βόρειο και το νότιο ημισφαίριο είχαν από μια εύκρατη ζώνη κατάλληλη για ανθρώπινη κατοίκηση.
Στο λήμμα Γεωγραφία θα βρείτε μια παρόμοια προσέγγιση της ιστορίας της Γεωγραφίας που συνεχίζει με τη νεότερη Γεωγραφία των διανοητών του 18ου και 19ου αιώνα και καταλήγει στη σύγχρονη επιστήμη της Γεωγραφίας.
Παραπομπές
Γεωγραφια
Geographie
Ημέρα των νεκρών
thumb|250px|Βωμός της Ημέρας των Νεκρών, αφιερωμένος σε νεκρό άνδρα στην [[Πόλη του Μεξικού.]] Η Ημέρα των Νεκρών (ισπανικά: Día de Muertos) είναι κεντροαμερικανικη εορτή στην οποία εορτάζεται η παροδική επιστροφή στη Γη των νεκρών συγγενών και των αγαπημένων. Εορτάζεται σε όλo το Μεξικό, ιδιαίτερα στις κεντρικές και νότιες περιοχές, τη Γουατεμάλα, την Ονδούρα, τη Νικαράγουα και το Ελ Σαλβαδόρ καθώς και σε άλλες περιοχές του κόσμου από ανθρώπους κεντροαμερικανικης καταγωγής, στο τέλος του Οκτώβρη και στις αρχές Νοεμβρίου, περίοδος η οποία συμπίπτει με την ολοκλήρωση του ετήσιου κύκλου της καλλιέργειας καλαμποκιού. Από το 2008, οι παραδόσεις της Ημέρας των Νεκρών έχουν εγγραφεί στον Αντιπροσωπευτικό κατάλογο της άυλης πολιτιστικής κληρονομιάς της ανθρωπότητας.
Στις χώρες της Κεντρικής Αμερικής η Ημέρα των Νεκρών είναι αργία. Πριν τον αποικισμό των Ισπανών τον 16ο αιώνα, εορταζόταν στην αρχή του καλοκαιριού. Σταδιακά συσχετίστηκε με τις: 31 Οκτωβρίου, 1 και 2 Νοεμβρίου, ώστε να συμπίπτει με τον εορτασμό του Χαλοουίν, των Αγίων Πάντων και την ημέρα των Ψυχών στις δυτικές εκκλησίες. Στα κεράσματα της ημέρας την τιμητική τους έχουν τα «Calaveras», ζαχαρωτά σε σχήμα κρανίου, φερέτρου ή σκελετού, μεθυστικά ποτά και το περίφημο «ψωμί των νεκρών» το οποίο είναι πασπαλισμένο με κόκκινη ζάχαρη που συμβολίζει το αίμα, ενώ στους στολισμούς δεσπόζουν τα πορτοκαλί λουλούδια, γνωστά ως «λουλούδια του θανάτου», για να τον ξορκίσουν. Οι παραδόσεις της ημέρας των νεκρών περιλαμβάνουν την κατασκευή ιδιωτικών βωμών, γνωστών ως ofrendas, τιμώντας τους νεκρούς χρησιμοποιώντας καλαβέρα (ομοιώματα κρανίων), κατιφέδες και τα αγαπημένα φαγητά και ποτά των αποβιωσάντων, και επισκέψεις στους τάφους κομίζοντας δώρα. Στους βωμούς των νεκρών υπάρχουν λουλούδια,το ψωμί των νεκρών,φαγητά και ποτά που άρεσαν στους νεκρούς για να τους τιμήσουν. Υπάρχει πάντα μια φωτογραφία του νεκρού και βεβαίως συνοδεύεται από τα περίφημα calaveras(νεκροκεφαλες) φτιάχμενα από ζάχαρη.
Παραπομπές
κατηγορία:Θρησκευτικές εορτές και τελετές κατηγορία:Πολιτισμός του Μεξικού κατηγορία:Θρησκεία και θάνατος
Αυτοεκπληρούμενη προφητεία
Η αυτοεκπληρούμενη προφητεία είναι συμπληρωματική της αυτοδιαψευδόμενης προφητείας.
Ιστορία του όρου
Η ιδέα της αυτοεκπληρούμενης προφητείας του Μέρτον προϋπάρχει ως ένα βαθμό στο Θεώρημα του Τόμας, που λέει ότι "Αν οι άνθρωποι ορίζουν κάποιες καταστάσεις ως πραγματικές, αυτές είναι πραγματικές ως προς τις συνέπειές τους." Κατά τον Τόμας, οι άνθρωποι δεν αντιδρούν μόνο στις αντικειμενικές καταστάσεις που βιώνουν, αλλά κυρίως μάλλον στον τρόπο με τον οποίο αντιλαμβάνονται αυτές τις καταστάσεις καθώς και στο νόημα που αποδίδουν στις αντιλήψεις τους αυτές. Συνεπώς, η συμπεριφορά τους καθορίζεται σε μεγαλύτερο βαθμό από τις αντιλήψεις τους και από το νόημα που αποδίδουν στις καταστάσεις παρά από τις ίδιες τις καταστάσεις. Από τη στιγμή που κάποιος πειστεί ότι μια κατάσταση έχει ένα συγκεκριμένο νόημα, ανεξαρτήτως του αν αυτό ισχύει στην πραγματικότητα ή όχι, θα δράσει ανάλογα και θα προκαλέσει ανάλογες συνέπειες.
Ο Μέρτον ανέπτυξε περαιτέρω αυτή την ιδέα και την εφάρμοσε σε πρόσφατα κοινωνικά φαινόμενα. Στο βιβλίο του "Κοινωνική Θεωρία και Κοινωνική Δομή" ("Social Theory and Social Structure"), φαντάζεται έναν τραπεζικό πανικό σε μια φανταστική Τελευταία Εθνική Τράπεζα, στην οποία προεδρεύει ο Καρτράιτ Μίλλινβιλ. Είναι μια τυπική τράπεζα, και ο Μίλλινβιλ την έχει διαχειριστεί με σωστό και τίμιο τρόπο. Ως εκ τούτου, όπως όλες οι τράπεζες, έχει ορισμένα ρευστά διαθέσιμα, αλλά τα περισσότερα περιουσιακά στοιχεία της είναι επενδυμένα αλλού. Μια μέρα όμως έρχεται ένας μεγάλος αριθμός πελατών στην τράπεζα ταυτόχρονα —ο ακριβής λόγος που συμβαίνει αυτό δεν ξεκαθαρίζεται ποτέ. Οι υπόλοιποι πελάτες, βλέποντας τόσους άλλους να έχουν πάει στην τράπεζα, αρχίζουν να ανησυχούν. Διαδίδονται ψεύτικες φήμες ότι κάτι δεν πάει καλά με την τράπεζα, και έτσι περισσότεροι πελάτες τρέχουν στην τράπεζα προσπαθώντας να διασώσουν ένα μέρος των χρημάτων τους όσο ακόμα μπορούν. Ο αριθμός των πελατών στην τράπεζα συνεχώς αυξάνεται, μαζί με τον εκνευρισμό και την ανησυχία τους, που με τη σειρά τους πυροδοτούν ψεύτικες φήμες περί αδυναμίας πληρωμών εκ μέρους της τράπεζας και επερχόμενης πτώχευσής της, οδηγώντας ακόμα περισσότερους πελάτες στην απόσυρση των καταθέσεών τους. Στην αρχή της ημέρας —της τελευταίας για την τράπεζα του Μίλλινγκβιλ— η τράπεζα δεν ήταν αναξιόχρεη. Αλλά η φήμη αδυναμίας πληρωμών προκάλεσε μια ξαφνική αύξηση στις αποσύρσεις καταθέσεων από πάρα πολλούς πελάτες, στην οποία η τράπεζα δεν μπορούσε να ανταποκριθεί, καθιστώντας την αναξιόχρεη και οδηγώντας την στην κήρυξη πτώχευσης. Ο Μέρτον ολοκληρώνει το παράδειγμά του με την ακόλουθη ανάλυση:
Ο Μέρτον συμπέρανε ότι ο μόνος τρόπος για να σπάσει ο κύκλος της αυτοεκπληρούμενης προφητείας είναι ο επαναπροσδιορισμός των προτάσεων πάνω στις οποίες βασίζονται οι αρχικές εσφαλμένες υποθέσεις.
Στα οικονομικά "μοντέλα προσδοκιών" του πληθωρισμού, οι προσδοκίες των ανθρώπων για τον πληθωρισμό στο μέλλον τους οδηγούν να ξοδεύουν περισσότερα σήμερα και να ζητούν υψηλότερα ονομαστικά επιτόκια στις καταθέσεις τους, εφόσον αναμένουν άνοδο των τιμών. Αυτή η ζήτηση για υψηλότερα ονομαστικά επιτόκια και αυξημένη κατανάλωση την παρούσα στιγμή, προκαλεί με τη σειρά της πληθωριστική πίεση και μπορεί να δημιουργήσει πληθωρισμό ακόμα και αν οι προβλέψεις περί αναμενόμενου πληθωρισμού είναι αβάσιμες.
Μυθολογία και λογοτεχνία
Πολλοί μύθοι, θρύλοι και παραμύθια χρησιμοποιούν αυτό το μοτίβο ως κεντρική ιδέα της αφήγησης. Το πεπρωμένο, η μοίρα από την οποία δεν μπορεί κανείς να ξεφύγει είναι βασικό στοιχείο του αρχαιοελληνικού τρόπου σκέψης (βλέπε Νέμεσις, Μοίρες, Ερινύες). Σε ένα αρκετά κοινό μοτίβο, δίνεται μια προφητεία κατά τη γέννηση ή ακόμα και πριν από τη σύλληψή ενός παιδιού ότι θα προξενήσει κάτι που αυτοί που βρίσκονται στην εξουσία δεν επιθυμούν να συμβεί, όπως π.χ. ο θάνατος κάποιου ισχυρού, ή σε ελαφρότερες εκδοχές, ο γάμος ενός φτωχού ή χαμηλότερης κοινωνικής τάξης ατόμου με άτομο που δεν προέρχεται από την τάξη του. Η ροή των γεγονότων, ωστόσο, είναι αποτέλεσμα των πράξεων που γίνονται για να τα εμποδίσουν. Πολύ συχνά είναι η εγκατάλειψη ενός παιδιού που θέτει σε κίνηση την αλληλουχία των γεγονότων.
Στη λογοτεχνία, οι αυτοεκπληρούμενες προφητείες χρησιμοποιούνται συχνά ως τεχνάσματα πλοκής. Αν και χρησιμοποιούνται επί χιλιετίες, έχουν γίνει ιδιαίτερα δημοφιλείς τις τελευταίες δεκαετίες σε έργα επιστημονικής φαντασίας. Συνήθως χρησιμοποιούνται με ειρωνικό τρόπο, με τα γεγονότα που προφητεύονται να μην συμβαίνουν επειδή κάποιος αναλαμβάνει δράση για να εμποδίσει την εκπλήρωση της προφητείας (ένα σύγχρονο παράδειγμα θα ήταν η ζωή του Άνακιν Σκαΐγουώκερ, του μαθητευόμενου Τζεντάι που μετατρέπεται στον σκοτεινό άρχοντα των Σιθ Νταρθ Βέιντερ στον Πόλεμο των Άστρων του Τζορτζ Λούκας).
Αρχαία Ελλάδα
Το πιο γνωστό παράδειγμα από την ελληνική μυθολογία είναι εκείνο του Οιδίποδα. Το μαντείο των Δελφών χρησμοδοτεί στον βασιλιά της Θήβας Λάιο ότι θα τον σκοτώσει ο γιός του. Όταν γεννιέται ο Οιδίποδας, οι γονείς του τον εγκαταλείπουν σε μια βουνοπλαγιά για να πεθάνει, αλλά τον σώζει ένας βοσκός και τον υιοθετεί ο βασιλιάς της Κορίνθου. Ετσι ο Οιδίποδας μεγαλώνει χωρίς να γνωρίζει την πραγματική καταγωγή του. Όταν ενηλικιώνεται, το μαντείο των Δελφών προφητεύει στον Οιδίποδα ότι θα σκοτώσει τον πατέρα του και θα παντρευτεί τη μητέρα του. Πιστεύοντας ότι οι θετοί γονείς του είναι οι πραγματικοί, εγκαταλείπει το σπίτι του και φτάνει τελικά στην πόλη όπου ζουν οι βιολογικοί γονείς του. Εκεί, σε μια μάχη με έναν άγνωστο που είναι ο πραγματικός του πατέρας, τον σκοτώνει, και παντρεύεται τη χήρα του βασιλιά, που είναι η μητέρα του.
Ο μύθος του Περσέα ξεκινά με την προφητεία ότι ο Περσέας θα σκοτώσει τον παππού του Ακρίσιο, ο οποίος τον εγκαταλείπει για να πεθάνει μαζί με τη μητέρα του Δανάη στη θάλασσα. Υπάρχουν δύο εκδοχές του μύθου, όπου η προφητεία είναι αυτοεκπληρούμενη. Στη μία εκδοχή, ο Ακρίσιος έχει προσκληθεί στον αναγκαστικό γάμο της Δανάης με τον Πολυδέκτη, και ο Περσέας μετατρέπει τους δύο άντρες σε πέτρες με το κεφάλι της Μέδουσα. Καθώς ο Πολυδέκτης ερωτεύεται τη Δανάη όταν ο πατέρας της την εγκαταλείπει στη θάλασσα, και ο Περσέας σκοτώνει τη Γοργόνα επειδή ο Πολυδέκτης του το ζητάει για να τον εξολοθρεύσει ώστε να μπορέσει να παντρευτεί τη μητέρα του, η προφητεία είναι αυτοεκπληρούμενη. Στην άλλη εκδοχή, ο Περσέας όταν παντρεύεται την Ανδρομέδα, θέλει να γυρίσει στο Άργος για να γνωρίσει τον παππού του, αλλά όταν ο τελευταίος το μαθαίνει, φεύγει για τη Λάρισα, προσπαθώντας να ξεφύγει από τη μοίρα του. Εκεί, γίνονται κάποιοι αγώνες στους οποίους συμμετέχει ο Περσέας ως δισκοβόλος, και σκοτώνει κατά λάθος τον Ακρίσιο με τον δίσκο του που πέφτει προς τη μεριά του κοινού.
Η ελληνική ιστοριογραφία περιλαμβάνει επίσης μια πασίγνωστη παραλλαγή: όταν ο βασιλιάς της Λυδίας Κροίσος ρώτησε το μαντείο των Δελφών αν θα έπρεπε να επιτεθεί στην Περσία, πήρε την απάντηση ότι αν το έκανε θα κατέστρεφε ένα μεγάλο βασίλειο. Υποθέτοντας ότι αυτό σήμαινε ότι θα κατέστρεφε το Περσικό κράτος, ο Κροίσος ξεκινά πόλεμο κατά του Κύρου, αλλά το βασίλειο που τελικά καταστρέφει είναι το δικό του. Στο παράδειγμα αυτό, η προφητεία δίνει έναυσμα για πράξεις από τις οποίες αναμένεται κάποιο θετικό αποτέλεσμα, όμως αυτό που τελικά συμβαίνει είναι καταστροφικό, αλλά εκπληρώνει επίσης την προφητεία.
Μια αυτοεκπληρούμενη προφητεία δεν είναι πάντα μια ανεπιτυχής προσπάθεια να αποφύγει κανείς τη μοίρα που του προδικάζεται. Για παράδειγμα, ο Δίας γνωρίζοντας για τον χρησμό που προέβλεπε ότι εκείνος θα σκότωνε τον πατέρα του Κρόνο και θα καταλάμβανε τελικά τον θρόνο των Θεών, ξεκινά πόλεμο εναντίον του σε μια ενεργή προσπάθεια να εκπληρώσει την προφητεία. Η προφητεία είναι αυτοεκπληρούμενη γιατί χωρίς αυτήν, ο Δίας δεν θα είχε έναυσμα για να ξεκινήσει πόλεμο κατά του Κρόνου.
Αρχαία Ρώμη
Η ιστορία του Ρωμύλου και του Ρώμου είναι ένα ακόμη παράδειγμα. Σύμφωνα με τον μύθο, ο αδελφός του βασιλιά Νουμίτωρα τον σκοτώνει και διατάζει να πνίξουν τους δυο ανιψιούς του, τον Ρωμύλο και τον Ρέμο, φοβούμενος ότι μια μέρα θα τον σκοτώσουν, όπως αυτός σκότωσε τον πατέρα τους. Τα δύο αγόρια ρίχνονται στον Τίβερη μέσα σε ένα καλάθι και τα βρίσκει μια λύκαινα, η οποία τα αναθρέφει. Αργότερα, ένας βοσκός βρίσκει τα παιδιά και τα ονομάζει Ρώμυλο και Ρέμο. Όταν γίνονται έφηβοι, μαθαίνουν ότι είναι γιοι του Νουμίτωρα και σκοτώνουν τον θείο τους, εκπληρώνοντας την προφητεία.
Σαίξπηρ
Ο Μάκβεθ του Σαίξπηρ είναι ένα ακόμα κλασικό παράδειγμα αυτοεκπληρούμενης προφητείας. Οι τρεις μάγισσες προφητεύουν στον Μάκβεθ ότι θα γίνει βασιλιάς, αλλά και ότι θα τον διαδεχθεί ο γιος του καλύτερου φίλου του Μπάνκο, και όχι τα δικά του παιδιά. Ο Μάκβεθ, υποκινούμενος από την προφητεία, σκοτώνει τον βασιλιά και τον Μπάνκο, κάτι που δεν θα είχε κάνει σε άλλη περίπτωση. Οι μάγισσες του λένε επίσης ότι πρέπει να φοβάται τον Μακντάφ, κάτι που λειτουργεί επίσης ως αυτοεκπληρούμενη προφητεία. Χωρίς αυτή την προειδοποίηση, δεν θα είχε ποτέ σκοτώσει την οικογένεια του Μακντάφ, και ο Μακντάφ δεν θα είχε το κίνητρο της εκδίκησης ωστέ να ηγηθεί μιας επανάστασης εναντίον του Μάκβεθ και να τον σκοτώσει.
Σύγχρονη εποχή
Πιο σύγχρονες εκδοχές της αυτοεκπληρούμενης προφητείας συναντάμε στα έργα Ο Πόλεμος των Άστρων και Χάρι Πότερ, όπου ο Νταρθ Βέιντερ και ο Λόρδος Βόλντεμορτ αντίστοιχα, επιχειρούν να εμποδίσουν την εκπλήρωση μιας προφητείας που προβλέπει την πτώση τους, αλλά αντ'αυτού δημιουργούν τις συνθήκες που οδηγούν στην εκπλήρωσή της.
Παραπομπές
Κατηγορία:Αιτιότητα Κατηγορία:Γνωστικές προκαταλήψεις Κατηγορία:Μυθολογία Κατηγορία:Νόηση Κατηγορία:Ορολογία της κοινωνιολογίας Κατηγορία:Προφητείες
Τάραντας (μυθολογία)
Ο Τάραντας ή Τάρας σύμφωνα με την Ελληνική μυθολογία ήταν ο επώνυμος ιδρυτής της πόλης Τάραντας στην Μεγάλη Ελλάδα στην σημερινή νότια Ιταλία. Ο Τάρας ήταν γιος του θεού Ποσειδώνα και της Σατυρίας που ήταν μία από τις Νύμφες ή κόρη του Μίνωα. Όταν ναυάγησε ο πατέρας του έστειλε ένα δελφίνι να τον σώσει που ταξίδευσε από το Ακρωτήριο Ταίναρο μέχρι την Απουλία, όταν ο Τάρας βγήκε στην στεριά ίδρυσε το "Ταρεντούμ" που πήρε το δικό του όνομα για να τον τιμήσει. Ο Παυσανίας γράφει ότι οι κάτοικοι τον λάτρεψαν σαν ήρωα, έδωσαν το όνομα του τόσο στην πόλη όσο και στο ποτάμι.
Σύμφωνα με άλλη πολύ διαδεδομένη εκδοχή ο Τάραντας ήταν γιος του ήρωα Ηρακλή που ήρθε από την Σπάρτη μαζί με τον Φάλανθο.Το Τόρρε Σάτυρο είναι ένα λιμάνι περίπου 15 χιλιόμετρα νότια από τον Τάραντα, το όνομα προέρχεται από το αντίστοιχο της μητέρας του Σατυρίας, στο λιμάνι ήρθαν οι πρώτοι άποικοι από την Αρχαία Σπάρτη, αργότερα κατέκτησαν την πόλη του Τάραντα από τους Ιάπυγες. Τα αρχαία νομίσματα της πόλης απεικονίζουν τον γιο του Ποσειδώνα πάνω σε ένα δελφίνι να κρατά την τρίαινα του πατέρα του, η ίδια εικόνα απεικονίζεται στο έμβλημα της σύγχρονης πόλης.
Εξωτερικοί σύνδεσμοι
Ταραντας
Κατηγορία:Ιταλική μυθολογία
Κλίμακα (μουσική)
Λέγοντας κλίμακα (<αρχ. κλῖμαξ < κλίνω) ή σκάλα, εννοούμε μία σειρά από μουσικούς φθόγγους, την οποία χρησιμοποιεί ο μουσικός/συνθέτης μουσικής και τραγουδιών.
Ο αριθμός των μουσικών φθόγγων ποικίλει από μια κλίμακα σε άλλη: μια πεντατονική κλίμακα περιέχει πέντε νότες, ενώ αντίστοιχο αριθμό περιέχουν οι εξατονικές (έξι νότες) και επτατονικές (επτά νότες). Κάθε μουσική κλίμακα χαρακτηρίζεται από μια συγκεκριμένη διάταξη ως προς τα διαστήματα (τις ηχητικές αποστάσεις) μεταξύ των φθόγγων της.
Υπάρχουν πολυάριθμες κλίμακες (διαφορετικές μεταξύ τους ως προς την εσωτερική διάταξη των φθόγγων). Παρόλο που διαφορετικοί πολιτισμοί δεν περιέχουν αυτούσια την ελληνική λέξη 'κλίμακα' στο μουσικό τους λεξιλόγιο, έχουν ωστόσο αντίστοιχες ή παραπλήσιες έννοιες με αυτή. Έτσι:
Εξαιτίας της εσωτερικής διάταξης των φθόγγων της, κάθε κλίμακα προκαλεί διαφορετικές συναισθηματικές εντυπώσεις στον κάθε ακροατή. Ωστόσο, δεν είναι τυποποιημένο το ότι μια κλίμακα σχετίζεται με ένα και μόνο ανθρώπινο συναίσθημα.
Οι σημαντικότερες "ευρωπαϊκές" κλίμακες
Αν και η μουσική δεν γνωρίζει σύνορα και θα ήταν δυνατόν ένας δημιουργός να χρησιμοποιήσει στη μουσική του κλίμακες από κάθε μέρος του κόσμου, εντούτοις, η μεγάλη επιρροή της μουσικής που προέρχεται από τη δυτική Ευρώπη σε όλο τον κόσμο, έχει υποχρεώσει την αυθεντική μουσική των λαών να ονομάζεται στη διεθνή μουσική γλώσσα είτε παραδοσιακή και λαϊκή, είτε έθνικ (ethnic) αν έχει σαφώς επηρεαστεί από αυτές, ώστε να διακρίνεται από την "δυτική" ευρωπαϊκή μουσική δημιουργία, είτε αυτή είναι η Ευρωπαϊκή κλασική μουσική, είτε η ροκ, η ποπ και τα παρακλάδια τους.
Στις παραδοσιακές/λαϊκές μουσικές των χωρών ιδιαίτερα της "ανατολής", θα συναντήσουμε πολύ συχνά κλίμακες με ποικίλες κατασκευές (για παράδειγμα, κλίμακες "χτισμένες" σύμφωνα με τον πεντατονικό τρόπο), που περιέχουν σειρές από 4 μέχρι και 32 νότες. Αντίθετα, στο μεγαλύτερο μέρος της μή έθνικ, ευρωπαϊκής μουσικής, χρησιμοποιούνται κατά κύριο λόγο, δύο μόνο "τρόποι" (πρότυπα) κατασκευής κλιμάκων, ο Μείζων και ο Ελάσσων ή αλλιώς θα λέγαμε, δύο μόνο ομάδες κλιμάκων: οι λεγόμενες Μείζονες (ιταλ. Ματζόρε) και οι Ελάσσονες (ιταλ. Μινόρε). Και οι δύο αυτές είναι οκτάφθογγες που σημαίνει ότι περιέχουν ένα σύνολο από οκτώ νότες: επτά συν μία ακόμη, που είναι πάλι η αρχική, η οποία όμως επαναλαμβάνεται μετά το πέρας των επτά: π.χ. Ντο, Ρε, Μι, Φα, Σολ, Λα, Σι, Ντο.
Διαστήματα: ημιτόνιο, τόνος, οκτάβα
thumb|Οκτάβα, Κλίμακα, Τόνος, Ημιτόνιο Για τη δημιουργία μιας κλίμακας συνήθως χρησιμοποιούνται δύο διαστήματα: το ημιτόνιο και ο τόνος. Μουσικά όργανα όπως το πιάνο είναι δομημένα με τρόπο ώστε η μικρότερη απόσταση μεταξύ δύο διαδοχικών πλήκτρων είναι ένα ημιτόνιο. Η εικόνα δεξιά, που αναπαριστά τμήμα ενός πιάνου, βοηθά στην οπτική απεικόνιση των δυο διαστημάτων:
Η οκτάβα είναι το μουσικό διάστημα που ξεκινά με τον πρώτο φθόγγο μιας κλίμακας και καταλήγει με τον ίδιο φθόγγο αλλά σε διπλάσιο τονικό ύψος. Στην εικόνα δεξιά, σημειώνεται το εύρος μιας οκτάβας, που ξεκινά με το πρώτο Ντο και καταλήγει με το τελευταίο Ντο. Σε μια επτατονική κλίμακα, όπως η εικονιζόμενη, η οκτάβα περιέχει δώδεκα ημιτόνια.
Τόνοι και Ημιτόνια
Στο μικρό πιάνο που βλέπουμε στην εικόνα, μπορούμε να δούμε στην απλούστερη μορφή της μια κλίμακα, και συγκεκριμένα την γνωστή ως Μείζων κλίμακα του Ντο ή "Φυσική" κλίμακα του Ντο, η οποία παίζεται μόνο στα λευκά πλήκτρα, από το ένα Ντο μέχρι το επόμενο Ντο.
Αν φανταστούμε ότι η κλίμακα αυτή δεν είναι τίποτε άλλο παρά μια "σκάλα" από ήχους, τότε, καθώς προχωράμε περνώντας από όλα τα άσπρα πλήκτρα που την αποτελούν, μπορούμε να διακρίνουμε δύο ειδών αποστάσεις/σκαλοπάτια: το ημιτόνιο που περιγράψαμε λίγο πριν και μία άλλη απόσταση που περιέχει 2 ημιτόνια και ονομάζεται στη μουσική, Τόνος.
Η δομή μιας Μείζονος ή Ματζόρε κλίμακας
Αν παίξουμε τη μείζονα κλίμακα του Ντο που περιγράψαμε λίγο πριν, αυτό που κάνουμε στην πραγματικότητα είναι να παίζουμε μια σειρά από τόνους και ημιτόνια με μια συγκεκριμένη σειρά. Και η σειρά αυτή είναι η εξής:
Συνολικά, για να κατασκευαστεί μία Μείζων κλίμακα ή αλλιώς, για να είναι μία κλίμακα Μείζων, θα πρέπει οι αποστάσεις μεταξύ των 8 ήχων της, να προχωρούν κατά:
Μείζονες κλίμακες και οι αλλοιώσεις τους
Η σειρά των διέσεων ( # ) στις κλίμακες είναι: Φα - Ντο - Σολ - Ρε - Λα - Μι - Σι
Με διέσεις
Η σειρά των υφέσεων (♭) στις κλίμακες είναι:
Σι - Μι - Λα - Ρε - Σολ - Ντο - Φα
Αλλοιώσεις
Τα Σημεία αλλοιώσεων είναι τρία:
Η δομή μιας Ελάσσονος ή Μινόρε κλίμακας
Για να βρούμε στο πιάνο την αρχή, δηλ. την πρώτη νότα της "Φυσικής" ελάσσονος κλίμακας, θα πρέπει από την νότα ΝΤΟ, που είναι η πρώτη νότα της ''"Φυσικής μείζονος κλίμακας", να κινηθούμε προς τα αριστερά κατά 1 τόνο + 1 Ημιτόνιο. Έτσι βρίσκουμε ότι η πρώτη νότα της ελάσσονος κλίμακας είναι η νότα Λα.
Στην ελάσσονα κλίμακα Λα και σε όλες τις ελάσσονες κλίμακες που υπάρχουν, υπάρχει μία συγκεκριμενη δομή που ρυθμίζει τη σειρά με την οποία διαδέχονται οι Τόνοι τα Ημιτόνια και το αντίστροφο:
Έτσι, για να κατασκευαστεί μία Ελάσσων κλίμακα ή αντίστροφα, για να είναι μία κλίμακα Ελάσσων, θα πρέπει οι αποστάσεις μεταξύ των 8 ήχων της, να προχωρούν κατά:
Ξεκινώντας από την νότα ΛΑ, που βρήκαμε ότι είναι η πρώτη νότα της ελάσσονος κλίμακας ΛΑ προσπαθούμε να βρούμε ποιες νότες θα περιέχει η κλίμακα αυτή.
Τελικά η ελάσσονα κλίμακα του ΛΑ αποτελείται από τις νότες:
Με διέσεις (#)
Στις κλίμακες αυτές ισχύει ο παραπάνω οπλισμός αλλά δεν ξεχνάμε ποτέ τον προσαγωγέα. Ο προσαγωγέας στη κάθε κλίμακα είναι:
Με υφέσεις (b)
Όπως προαναφέρθηκε ποτέ δεν ξεχνάμε τον προσαγωγέα. Ο προσαγωγέας στη κάθε κλίμακα είναι:
Παραπομπές
Κατηγορία:Μουσική θεωρία
Ντουμπρεκά (νομαρχία)
Η Ντουμπρεκά (γαλλ: Dubréka) είναι μία από τις πέντε νομαρχίες της περιφέρειας Κιντιά στη Γουινέα. Πρωτεύουσα είναι η Ντουμπρεκά.
Γεωγραφία
Η Ντουμπρεκά βρίσκεται δυτικά της Γουινέας και νοτιοδυτικά της Κιντιά. Συνορεύει στα νοτιοανατολικά με την Κογιά, στα ανατολικά με την Κιντιά, στα βορειοδυτικά με την Μποφφά, στα βόρεια με τη Φριά και στα δυτικά συνορεύει με το Κονακρύ και βρέχεται από τον Ατλαντικό ωκεανό.
Δείτε επίσης
Ν
Φράγκα (τοπωνύμιο)
Με την ονομασία Φράγκα μπορεί να αναφέρονται οι εξής οικισμοί:
Καταργημένοι οικισμοί
Κατηγορία:Αποσαφηνίσεις ελληνικών τοπωνυμίων
Ταρχήτιος
Στην ιταλική μυθολογία με το όνομα Ταρχήτιος είναι γνωστός ένας βασιλιάς της `Αλβας, ο οποίος βασίλευσε στη θέση του Αμουλίου. Ο Ταρχήτιος είχε τη φήμη άδικου και σκληρού ανθρώπου. Ετυμολογικά, η ρίζα του εξελληνισμένου αυτού ονόματος βρίσκεται στην ετρουσκική γλώσσα και είναι η ίδια με τη ρίζα του ονόματος «Τάρχωνας» (Τάρχων).
Πηγές
Ταρχητιος Ταρχητιος
Ουνμπιούνιο
Το ουνμπιούνιο (Unbiunium) είναι το προσωρινό όνομα που έχει δοθεί από την IUPAC στο χημικό στοιχείο με ατομικό αριθμό 121 και με προσωρινό σύμβολο το Ubu. Υπολογισμοί έδειξαν ότι το ισότοπο 320Ubu θα είναι το πιο σταθερό.
Τζέιμς Τζέγκο
Ο Τζέιμς Αλεξάντερ Τζέγκο (αγγλικά: James Alexander Jeggo, γενν. στις 12 Φεβρουαρίου 1992) είναι Αυστραλός, γεννημένος στην Αυστρία, επαγγελματίας ποδοσφαιριστής, ο οποίος αγωνίζεται ως κεντρικός μέσος για τον Άρη Θεσσαλονίκης.
Ουνμπιούνιο
Από τον Νοέμβριο του 2009, δεν έγινε προσπάθεια να συντεθεί το στοιχείο ουνμπιούνιο.
Κατηγορία:Χημικά στοιχεία
Τζέιμς Τζέγκο
Μέλμπουρν Βίκτορι
Στις 21 Μαρτίου 2011, ο Τζέγκο υπέγραψε τριετές συμβόλαιο με την Μέλμπουρν Βίκτορι της A-League, αφού είχε πολύ καλή απόδοση στο πρωτάθλημα νέων. Έκανε το επαγγελματικό του ντεμπούτο στη σεζόν 2011–12 στις 12 Νοεμβρίου 2011, την 6η αγωνιστική εναντίον της Σέντραλ Κόουστ Μάρινερς. Ο Τζίμι Τζέγκο, όπως αναφέρεται από τους οπαδούς της ομάδας, έγινε γρήγορα ο αγαπημένος παίκτης των οπαδών στις λίγες εμφανίσεις του για τη Μέλμπουρν. Στις 10 Φεβρουαρίου 2012, επιλέχθηκε για πρώτη φορά στο βασικό σχήμα, στη νίκη με 2-1 εναντίον της Σέντραλ Κόουστ Μάρινερς. Το πρώτο γκολ του Τζέγκο για την ομάδα ήρθε στις 16 Μαρτίου 2012, στη νίκη με 3-0 επί της Ουέλινγκτον Φίνιξ, όπου ήταν ο τελευταίος εντός έδρας αγώνας της Μέλμπουρν για τη σεζόν 2011-12.
Άντελαϊντ Γιουνάιτεντ
Την 1η Μαΐου 2014, ο Τζέγκο υπέγραψε με την Άντελαϊντ Γιουνάιτεντ μετά την αποδέσμευσή του από τη Μέλμπουρν Βίκτορι, καθώς η ομάδα αρνήθηκε να ανανεώσει το συμβόλαιό του. Ο Τζέγκο έκανε το ντεμπούτο του την πρώτη αγωνιστική της σεζόν 2014–15, εναντίον της Μπρίσμπεϊν Ρόαρ. Ο Τζέγκο ξεκίνησε στο κέντρο και έπαιξε ολόκληρο τον αγώνα, καθώς η Γιουνάιτεντ κέρδισε με 2-1. Ο Τζέγκο έγινε τακτικός βασικός παίκτης στην ομάδα με προπονητή τον Ζοζέπ Γκομπάου, παίζοντας ως μεσοεπιθετικός, με τον Τζέγκο να κερδίσει το βραβείο «Νέος Ποδοσφαιριστής της Χρονιάς της A-League» για τη σεζόν 2014-15. Ο Τζέγκο έπαιξε σε όλον τον αγώνα στον τελικό του Κυπέλλου Αυστραλίας του 2014. Η Άντελαϊντ κέρδισε με 1-0 την Περθ Γκλόρι, με τον Τζέγκο να κατακτά το πρώτο τρόπαιο της σταδιοδρομίας του.
Στουρμ Γκρατς
Στις 27 Ιανουαρίου 2016, ο Τζέγκο αποδεσμεύτηκε από την Άντελαϊντ Γιουνάιτεντ για να ενταχθεί στη Στουρμ Γκρατς.
Στις 9 Μαΐου 2018, έπαιξε στον τελικό του Κυπέλλου Αυστρίας 2017-18, με τη Στουρμ Γκρατς να κατακτάει το τρόπαιο, κερδίζοντας τη Ρεντ Μπουλ Σάλτσμπουργκ στην παράταση.
Άρης Θεσσαλονίκης
Στις 16 Αυγούστου 2020, υπέγραψε διετές συμβόλαιο με τον Άρη Θεσσαλονίκης.
Εθνική ομάδα
Αφού εδραιώθηκε στην αρχική ομάδα της Στουρμ Γκρατς στις αρχές της σεζόν 2016-17, διαδραματίζοντας βασικό ρόλο ως αμυντικός μέσος, ο Τζέγκο κλήθηκε στην Εθνική Αυστραλίας για τους προκριματικούς αγώνες του Παγκοσμίου Κυπέλλου εναντίον της Σαουδικής Αραβίας και της Ιαπωνίας τον Οκτώβριο του 2016.
Στις 20 Νοεμβρίου 2018, ο Τζέγκο έκανε το ντεμπούτο του για την Αυστραλία σε φιλικό αγώνα εναντίον του Λιβάνου. Ήρθε ως αλλαγή στο 74ο λεπτό και αντικατέστησε τον Μουσταφά Αμινί στη μεσαία γραμμή, με την Αυστραλία να κερδίζει με 3-0.
Συλλογικές
Αδελαΐδα Γιουνάιτεντ
Στουρμ Γκρατς
Ερείκη η σπονδυλανθής
μικρογραφία|Ερείκη η σπονδυλανθής (Erica manipuliflora), [[Αλόννησος|Αλόννησο ς, Σποράδες, Μαγνησία, Θεσσαλία.]] Η Ερείκη η σπονδυλανθής (Erica manipuliflora) με κοινό όνομα φθινοπωρινό ρείκι ή σουσούρα ανήκει στην οικογένεια των Ερεικοειδών (Ericaceae) στην οποία ανήκουν επίσης οι κουμαριές και τα ροδόδενδρα. Αποτελεί είδος με στενομεσογειακή γεωγραφική εξάπλωση, κυρίως στην Κεντρική και Ανατολική Μεσόγειο. Απαντά σχεδόν σ’ όλη την Ελλάδα, λείπει μόνο από κάποιες περιοχές στα ΒΔ σύνορα. Είναι χαμηλός θάμνος με φύλλα μικρά (4-8 mm) και γραμμοειδή. Τα άνθη είναι μικρά (3-3,5 mm), καμπανοειδή, ρόδινα με ανθήρες με αποκλίνοντες λοβούς που προεξέχουν. Aνθίζει το φθινόπωρο, από τα τέλη Αυγούστου μέχρι τις αρχές Νοεμβρίου και αποτελεί ένα από τα χαρακτηριστικά (κυρίαρχο στην περιοχή της Αργαλαστής Μαγνησίας, στη Χαλκιδική, κ.ά), της μακίας βλάστησης.
Πηγές
Κατηγορία:Ελληνική χλωρίδα Κατηγορία:Ερεικοειδή
Πανελλήνιο πρωτάθλημα ανώμαλου δρόμου ανδρών 1947
Το Πανελλήνιο πρωτάθλημα ανώμαλου δρόμου ανδρών 1947 διεξήχθη στις 9 Μαρτίου στην Ελευσίνα υπό την αιγίδα του ΣΕΓΑΣ. Τις προηγούμενες εβδομάδες είχαν διεξαχθεί τα περιφερειακά πρωταθλήματα.
Το περιφερειακό Αττικής-Ευβοίας
Το περιφερειακό πρωτάθλημα Αττικής διεξήχθη την Κυριακή 23 Φεβρουαρίου σε διαδρομή μήκους 7 χλμ στο Παλαιό Φάληρο με αφετηρία και τερματισμό το γυμναστήριο του ΑΟ Π. Φαλήρου και διαδρομή προς την Αγία Βαρνάρα. Στον αγώνα μετείχαν 17 δρομείς και εκτός συναγωνισμού ο Αθ. Ραγάζος, ο οποίος τερμάτισε δεύτερος. Νικητής ήταν ο Βασίλης Μαυραπόστολος του Π. Φαλήρου.
Το πανελλήνιο πρωτάθλημα
Το πανελλήνιο πρωτάθλημα ανωμάλου δρόμου ανδρών διεξήχθη την Κυριακή 9 Μαρτίου σε διαδρομή μήκους 7 χλμ, η οποία είχε ως αφετηρία την παραλία Ελευσίνας και τερματισμό το Στάδιο του Πανελευσινιακού, αφού οι αθλητές έτρεξαν στον κάμπο της Ελευσίνας. Μετείχαν πολλοί αθλητές από το κέντρο και από την επαρχία. Για τη μετάβαση των αθλητών από την Αθήνα ο ΣΕΓΑΣ διέθεσε αυτοκίνητο, με σημείο αφετηρίας το Στάδιο. Πρωταθλητής αναδείχθηκε για τρίτη συνεχόμενη χρονιά ο Αθανάσιος Ραγάζος του Αλμυρού Βόλου και στο ομαδικό ο Πειραϊκός Σύνδεσμος.
Πηγές
Ανδρων Κατηγορία:Στίβος το 1947 Κατηγορία:Ελευσίνα
Κλουμπ Ατλέτικο Σαρμιέντο (Χουνίν)
Η Κλουμπ Ατλέτικο Σαρμιέντο είναι αργεντίνικη, ποδοσφαιρική ομάδα. Συμμετέχει στην Πριμέρα Β΄ Νασιονάλ, τη δεύτερη κατηγορία στο Σύστημα ποδοσφαιρικών πρωταθλημάτων Αργεντινής. Ιδρύθηκε το 1911. Έχει συμμετάσχει μόνο δύο φορές στο Πρωτάθλημα ποδοσφαίρου ανδρών Αργεντινής, το1981 και 1982. Η καλύτερη θέση που τερμάτησε ήταν η 13η το 1981. Έδρα της ομάδας ήταν το Estadio Eva Perón, χωρητικότητας 16000 θεατών.
Εξωτερικοί σύνδεσμοι
Κατηγορία:Ιδρύσεις ποδοσφαιρικών ομάδων το 1911 Κατηγορία:Κλουμπ Ατλέτικο Σαρμιέντο Κατηγορία:Ποδοσφαιρικές ομάδες Αργεντινής
IPadOS 13
Το iPadOS 13 είναι η πρώτη έκδοση του iPadOS, του νέου λειτουργικού συστήματος της Apple Inc. για τα iPad. Διαδέχεται το iOS 12 σε αυτές τις συσκευές, ανακοινώθηκε στο Worldwide Developers Conference(WWDC) του 2019 στις 3 Ιουνίου εκείνου του έτους. Διαφοροποιείται σε κάποια σημεία με το iOS, όπως στην πολυδιεργασία. Κυκλοφόρησε στις 24 Σεπτεμβρίου του 2019. Είναι ο προκάτοχος του iPadOS 14, που κυκλοφόρησε ένα έτος αργότερα.
Αρχική οθόνη
Σε αντίθεση με τις προηγούμενες εκδόσεις του iOS, το πλέγμα των εικονιδίων εμφανίζει έως και έξι στήλες εφαρμογών, ανεξάρτητα από το αν η συσκευή βρίσκεται σε κατακόρυφο ή οριζόντιο προσανατολισμό. Η πρώτη σελίδα της αρχικής οθόνης μπορεί να ρυθμιστεί ώστε να εμφανίζει μια στήλη widget από εφαρμογές και συντομεύσεις. Το "Spotlight Search" δεν αποτελεί πλέον μέρος των widget αλλά το έχετε στη διάθεσή σας σέρνοντας προς τα κάτω από το κέντρο της αρχικής οθόνης ή πατώντας Command + Space σε ένα συνδεδεμένο πληκτρολόγιο.
Multitasking
Το iPadOS διαθέτει ένα σύστημα multitasking που περιέχει αρκετά περισσότερες δυνατότητες σε σύγκριση με το iOS, μερικές από αυτές είναι το Slide Over και το Split View που καθιστούν δυνατή τη χρήση πολλαπλών διαφορετικών εφαρμογών ταυτόχρονα. Κατά τη χρήση μιας εφαρμογής, η ολίσθηση ελαφρώς από το κάτω άκρο της οθόνης θα καλέσει το Dock, όπου οι εφαρμογές που είναι αποθηκευμένες ή χρησιμοποιήθηκαν πρόσφατα μπορούν να μεταφερθούν σε διαφορετικές περιοχές του τρέχοντος χώρου για άνοιγμα είτε σε Split View είτε σε Slide Over. Η μεταφορά μιας εφαρμογής στο αριστερό ή το δεξί άκρο της οθόνης θα δημιουργήσει μια "Διαχωρισμένη προβολή", η οποία θα επιτρέπει και τις δύο εφαρμογές να χρησιμοποιούνται δίπλα-δίπλα. Εάν ο χρήστης σύρει μια εφαρμογή από το Dock πάνω από την τρέχουσα εφαρμογή, θα δημιουργήσει ένα κινούμενο παράθυρο που ονομάζεται Slide Over, το οποίο μπορεί να μεταφερθεί είτε στην αριστερή είτε στη δεξιά πλευρά της οθόνης. Ένα παράθυρο Slide Over μπορεί να κρυφτεί, σύροντάς το από τη δεξιά πλευρά της οθόνης και σύροντας αριστερά από τη δεξιά άκρη της οθόνης θα το επαναφέρει. Οι εφαρμογές Slide Over μπορούν επίσης να περιστραφούν μετακινώντας προς τα αριστερά ή προς τα δεξιά την ένδειξη Home στο παράθυρο Slide Over και τραβώντας προς τα επάνω θα ανοίξει ένα πρόγραμμα εναλλαγής εφαρμογών για windows Slide Over. Ένα εικονίδιο σε σχήμα χάπι στο επάνω μέρος των εφαρμογών σε Split View ή Slide Over τους επιτρέπει να αλλάζουν σε ένα από το Split View και το Slide Over.
Σε πολλές εφαρμογές, με αξιοσημείωτη εξαίρεση το YouTube, τα βίντεο μπορούν να συρρικνωθούν σε ένα παράθυρο picture-to-picture, ώστε ο χρήστης να μπορεί να συνεχίσει να το παρακολουθεί ενώ χρησιμοποιεί άλλες εφαρμογές. Αυτό το παράθυρο που περιέχει το βίντεο μπορεί να αλλάξει το μέγεθος με ένα τσίμπημα και διάδοση και μπορεί να αγκυρωθεί σε οποιαδήποτε από τις τέσσερις γωνίες της οθόνης. Μπορεί επίσης να κρυφτεί, σέρνοντάς το από την πλευρά της οθόνης και επισημαίνεται με ένα βέλος στην άκρη όπου το βίντεο είναι κρυμμένο και το σύροντάς το θα το επαναφέρει στην οθόνη.
Safari
Το Safari εμφανίζει τώρα την έκδοση επιτραπέζιου υπολογιστή από προεπιλογή, περιλαμβάνοντας διαχείριση λήψεων και έχει 30 νέες συντομεύσεις πληκτρολογίου εάν είναι συνδεδεμένο εξωτερικό πληκτρολόγιο.
Sidecar
Το Sidecar επιτρέπει στο iPad να λειτουργεί ως δεύτερη οθόνη για macOS, το οποίο αναφέρεται σε αρθρωτές μοτοσικλέτες. Όταν χρησιμοποιείτε το Sidecar, το Apple Pencil μπορεί να χρησιμοποιηθεί για εξομοίωση tablet γραφικών για εφαρμογές όπως το Photoshop. Αυτή η λειτουργία υποστηρίζεται μόνο σε iPad που υποστηρίζουν το Apple Pencil. Ωστόσο, παλαιότερες εκδόσεις του iPadOS 13 επέτρεπαν σε όλα τα iPad που είναι συμβατά με το iPadOS 13 να λειτουργούν με το Sidecar.
Χώρος αποθήκευσης
Το iPadOS επιτρέπει την εξωτερική αποθήκευση, όπως μονάδες flash USB, φορητούς σκληρούς δίσκους και μονάδες στερεάς κατάστασης για σύνδεση με ένα iPad μέσω της εφαρμογής Αρχείων.
Υποστήριξη ποντικιού και trackpad
Η υποστήριξη ποντικιού και trackpad προστέθηκε στην έκδοση 13.4.
Παραπομπές
Κατηγορία:IPadOS
Η τυφλόμυγα (ταινία)
Η τυφλόμυγα (Ρωσικά: Жмурки), είναι ρωσική ταινία του 2005 στο είδος μαύρη κωμωδία/εγκληματική/θρίλερ.
Πλοκή
Ο Σεργκέι και ο Σιμόν πρέπει να παραδώσουν μια βαλίτσα γεμάτη ηρωίνη στον Μιχάλιτς αλλιώς θα πρέπει να θανατωθούν. Υπάρχει μια μικρή λεπτομέρεια: η μόνη τεχνική επίλυσης προβλημάτων είναι το ότι οι δυο τους έχουν εξοικειωθεί να σημαδεύουν στο κεφάλι, πράγμα πολύ σημαντικό. Υπάρχουν περισσότεροι από 20 διάσημοι στην ρωσική ταινία, αλλά δεν θα είστε σε θέση να τους αναγνωρίσει αμέσως επειδή είναι όλοι τους μεταμφιεσμένοι.
Εξωτερικοί Σύνδεσμοι
Κατηγορία:Ρωσικές ταινίες Κατηγορία:Ταινίες του 2005 Κατηγορία:Ρωσόφωνες ταινίες Κατηγορία:Ρωσικές κωμικές ταινίες Κατηγορία:Ρωσικές αστυνομικές ταινίες Κατηγορία:Ρωσικές ταινίες μαύρης κωμωδίας Κατηγορία:Ταινίες γυρισμένες στη Ρωσία Κατηγορία:Ρωσικές θρίλερ ταινίες
Ανεμούριο (αποσαφήνιση)
Το Ανεμούριο μπορεί να αναφέρεται στα κάτωθι:
Ανεμούριο
thumb|right|250px|Ανεμούριο
Το ανεμούριο είναι κωνικός υφασμάτινος κύλινδρος σχεδιασμένος να καταδεικνύει τη διεύθυνση του ανέμου και τη σχετική ταχύτητά του. Τα ανεμούρια απαντώνται συνήθως σε αεροδρόμια, ελικοδρόμια και εργοστάσια χημικών, όπου υπάρχει ο κίνδυνος διαρροής αερίων. Κάποιες φορές τοποθετούνται σε αυτοκινητοδρόμους, σε περιοχές όπου πνέουν συχνά ισχυροί άνεμοι. Η διεύθυνση του ανέμου είναι πάντοτε αντίθετη με τη διεύθυνση που δείχνει το ανεμούριο. Καθώς η διεύθυνση του ανέμου συμβατικά υπολογίζεται με βάση το σημείο της πυξίδας από το οποίο προέρχεται ο άνεμος, όταν το ανεμούριο δείχνει βόρεια η διεύθυνση του ανέμου είναι από το νότο. Η ταχύτητα του ανέμου υπολογίζεται από τη γωνία του ανεμουρίου σε σχέση με το στύλο στήριξής του. Σε χαμηλής έντασης ανέμους το ανεμούριο γέρνει, ενώ σε ισχυρούς ανέμους είναι οριζόντιο.
Σύμφωνα με τα πρότυπα της FAA, ένας άνεμος ταχύτητας 15 κόμβων (17 μιλίων την ώρα) επεκτείνει πλήρως το ανεμούριο. Ένα αεράκι των 3 κόμβων (3.5 mph) απλά φέρνει το ανεμούριο προς τη διεύθυνση του ανέμου. Σε πολλά αεροδρόμια τα ανεμούρια φωτίζονται τη νύχτα είτε από προβολείς, που το φωτίζουν ολόκληρο, είτε από ένα προβολέα τοποθετημένο στο στύλο που φωτίζει μέσα του.
Τα ανεμούρια έλκουν την καταγωγή τους από την Ιαπωνία και την Κίνα, όπου θεωρούνται σύμβολα τύχης και μακροζωίας. Την Ημέρα των Παιδιών παρουσιάζουν τα παραδοσιακά Ιαπωνικά ανεμούρια, που ονομάζονται Κοινομπόρι (koinobori).
Εξωτερικοί σύνδεσμοι
Κατηγορία:Μετεωρολογικά όργανα Κατηγορία:Εξοπλισμός αερολιμένων
Ζαν-Μαρί Λεπρένς ντε Μπωμόν
Η Ζαν-Μαρί Λεπρένς ντε Μπωμόν (γαλλικά: Jeanne-Marie Leprince de Beaumont, 26 Απριλίου 1711 – 8 Σεπτεμβρίου 1780), ήταν Γαλλίδα συγγραφέας, περισσότερο γνωστή για το μυθιστόρημά της Η Πεντάμορφη και το Τέρας.
Ο βίος της
Γεννήθηκε στη Ρουέν το 1711 και πέθανε το 1780. Ο πατέρας της ήταν ο Ζαν-Μπατίστ Λε Πρενς και η μητέρα της η Μαρί-Μπαρμπ Πλαντάρ, την οποία έχασε μόλις σε ηλικία έντεκα ετών, αλλά έγραψε πως δεν θρήνησε τον θάνατό της. Καταγόταν από πολύ φτωχική οικογένεια και πολλά αδέλφια της δόθηκαν για υιοθεσία. Αργότερα, έγραψε για τη μητέρα της ότι ήταν πολύ ταλαιπωρημένη και δεν ήταν σε θέση καν να επικοινωνήσει με τα παιδιά της. Για αυτό τον λόγο, κατόπιν, θεώρησε ευλογία τον θάνατό της.
Μεταξύ το 1725 και το 1735 δίδασκε σε μικρά παιδιά, στο Ερνεμόν, δέκα χιλιόμετρα από τη Ρουέν. Εν συνεχεία, απέκτησε περίβλεπτη θέση, ως καθηγήτρια της μουσικής σε παιδιά, στην Αυλή του Δούκα της Λωρραίνης, Στάνισλοβ Ρατσίσκι, στη Λυνεβίλ.
Ο πρώτος της γάμος το 1743 αποδείχθηκε καταστροφικός και διαλύθηκε μετά από δύο χρόνια. Ο ίδιος ο Δούκας την είχε προικίσει για να μπορέσει να παντρευτεί καλά, όμως ο άντρας της ξόδεψε την προίκα σε κάποια χρέη που είχε και τα υπόλοιπα τα χρησιμοποίησε για να αποκτήσει ένα ξενοδοχείο. Λόγω του τρόπου ζωής του συζύγου της, διέλυσε πιο εύκολα τον γάμο, αλλά διατήρησε το επώνυμό του.
Το 1746, εγκατέλειψε τη Γαλλία, πήγε στο Λονδίνο και έγινε παιδαγωγός. Εκεί έγραψε το μυθιστόρημα "Η Πεντάμορφη και το Τέρας" αλλά και το "Other Classic French Fairy Tales", τα οποία αποδείχθηκαν επιτυχημένα. Ωστόσο, παντρεύτηκε ξανά και έκανε και πολλά παιδιά. Κατόπιν, έφυγε από την Αγγλία και πήγε και έζησε για το υπόλοιπο της ζωής της, στη Σαβοΐα.
Το πρώτο της έργο ήταν το μυθιστόρημα Ο Θρίαμβος της Αλήθειας, το οποίο εκδόθηκε το 1748. Η συγγραφική της καριέρα συνεχίστηκε με σχολικά βιβλία. Αργότερα, συνέχισε να εκδίδει συλλογές που τις ονόμαζε "περιοδικά", των οποίων το περιεχόμενο είχε παιδαγωγικό χαρακτήρα και απευθυνόταν σε παιδιά. Ήταν μία από τις πρώτες που ασχολήθηκε με τη συγγραφή παιδικών παραμυθιών. Ενώ έγραψε και άλλα μυθιστορήματα βασισμένα σε παραδοσιακά παραμύθια.
Εξ αιτίας της σχέσης της με τον Γάλλο κατάσκοπο στην Αγγλία Τόμας Πίτσον, έγινε ο χαρακτήρας του βιβλίου "Crossings, A Thomas Pichon Novel", του Καναδού συγγραφέα Α. Τζ. Μπ. Τζόνστον. Ωστόσο, σε αυτή τη φανταστική απεικόνιση, οι ημερομηνίες της σχέσης της με τον Πίτσον, δεν είναι ακριβείς.
Εξωτερικοί σύνδεσμοι
Κατηγορία:Γάλλοι μυθιστοριογράφοι
Κέα
εναλλ.=Ιουλίδα ή Χώρα, η πρωτεύουσα της Κέας|μικρογραφία|Η Ακρόπολη της Ιουλίδας όπου κατά τον μεσαίωνα υπήρχε κάστρο μικρογραφία| Κούνδουρος Κέας Η Κέα ή Τζια είναι ένα κυκλαδίτικο νησί του Αιγαίου Πελάγους. Είναι το πιο κοντινό κατοικήσιμο κυκλαδονήσι στην Αττική. Είναι το 6ο σε έκταση και το 10ο σε πληθυσμό νησί των Κυκλάδων.
Γεωγραφία
Η Κέα είναι το δυτικότερο κατοικήσιμο νησί των Κυκλάδων και η επιφάνειά της εκτιμάται στα 131,693 τ.χλμ. ενώ έχει μήκος ακτών 88 χιλιόμετρα. Το ψηλότερο βουνό είναι ο Προφήτης Ηλίας με υψόμετρο 568 μέτρα. Επίσης στο νησί υπάρχει ένα από τα μεγαλύτερα φυσικά λιμάνια (όρμοι) της Μεσογείου, ο κόλπος του Αγίου Νικολάου.